ROMÂNIA

 JUDEŢUL TIMIŞ

CONSILIUL LOCAL AL MUNICIPIULUI LUGOJ

 **HOTĂRÂREA**

**pentru modificarea și completarea Hotărârii Consiliului Local nr. 59 din 28.03.2024 privind aprobarea agendei acțiunilor culturale din anul 2024 a**

 **Casei de Cultură** **,,Traian Grozăvescu’’ Lugoj**

 Consiliul Local al Municipiului Lugoj;

 Având în vedere referatul nr. 16/116555/(RU)116556 din 21.11.2024 al Serviciului administrație locală-Compartimentul relații cu instituțiile de învățământ, culte, cultură, sănătate și sport;

 Având în vedere referatul nr. 16/117045/(RU)117046 din 22.11.2024 al Primarului Municipiului Lugoj - inițiator al proiectului de hotărâre;

 Având în vedere Proiectul de hotărâre nr. 221 din 21.11.2024 pentru modificarea și completarea Hotărârii Consiliului Local nr. 59 din 28.03.2024 privind aprobarea agendei acțiunilor culturale din anul 2024 a Casei de Cultură ,,Traian Grozăvescu’’ Lugoj;

 Luând în considerare raportul de specialitate nr. 16/117162/(RU)117163 din 22.11.2024 întocmit de Direcția juridică – Compartimentul relații cu instituțiile de învățământ, culte, cultură, sănătate și sport;

 Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

 Având în vedere solicitarea Casei de Cultură ,,Traian Grozăvescu’’ Lugoj nr. 3184 din 20.11.2024 înregistrată sub nr. 16/116157/(RU)116435 din 21.11.2024;

 Ținând cont de Hotărârea Consiliului Local nr. 19 din 13.02.2024 privind aprobarea bugetului local pe anul 2024, rectificată;

 Ținând cont de Hotărârea Consiliului Local nr. 59 din 28.03.2024 privind aprobarea agendei acțiunilor culturale din anul 2024 a Casei de Cultură „Traian Grozăvescu” Lugoj, completată;

 În conformitate cu art. 20 și art. 21 alin. (1) lit. a) și b) din O.G. nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, cu modificările și completările ulterioare;

 Conform prevederilor art. 1 alin. (2) lit. a), art. 19 alin. (1) lit. a), art. 41 și art. 68 din Legea nr. 273/2006 privind finanțele publice locale, cu modificările și completările ulterioare;

 Luând în considerare O.U.G. nr. 118/2006 privind înființarea, organizarea și desfășurarea activității așezămintelor culturale, modificată și completată;

 Având în vedere prevederile Legii nr. 273/2006 privind finanţele publice locale, cu modificările şi completările ulterioare;

 Având în vedere Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

 În conformitate cu art. 87, art. 129 alin. (2) lit. b) și d), alin. (4) lit. a), alin. (7) lit. d), art. 136 și art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.I.** – Se modifică și completează anexa Hotărârii Consiliului Local nr. 59 din 28.03.2024 privind aprobarea agendei acțiunilor culturale din anul 2024 a Casei de Cultură **,,**Traian Grozăvescu’’ Lugoj, prin introducerea la capitolul *Producții aparținătoare departamentelor artistice ale Casei de Cultură ,,Traian Grozăvescu’’ Lugoj (teatru, cor, ansamblul folcloric, cenaclul literar), schimburi culturale și manifestări artistice la nivel național și internațional,* a următoarelor evenimente cultural-artistice:

|  |  |  |  |  |
| --- | --- | --- | --- | --- |
| **NR. CRT.** | **DENUMIRE EVENIMENT** | **LOCUL DESFĂȘURĂRII** | **PERIOADA** | **SUMA TOTALĂ SOLICITATĂ (lei)** |
| 101 | REGATUL SĂRBĂTORILOR DE IARNĂ | LUGOJ | 12-22 decembrie | 250.000  |
| 102 | ZILELE LUGOJULUI | LUGOJ | 18-21 decembrie | 150.000 |
| 103 | SĂRBĂTOAREA TRECUTULUI ȘI ÎNTÂMPINAREA NOULUI AN-REVELION | LUGOJ |  31 decembrie | 160.000 |

**Art.II.** – Organizarea în totalitate a evenimentelor dedicate zilelor Lugojului, prevăzute la nr. crt. 102 se deleagă Casei de Cultură ,,Traian Grozăvescu’’ Lugoj.

**Art.III.** –Îndeplinirea prevederilor prezentei hotărâri se încredinţează Casei de Cultură **,,**Traian Grozăvescu’’ Lugoj.

 **Art.IV.** - Prezenta hotărâre se comunică:

 - Instituţiei Prefectului, Judeţul Timiş;

 - Primarului Municipiului Lugoj;

 - Direcţiei juridice;

- Direcţiei management financiar;

- Compartimentului relaţii cu instituţii de învăţământ, culte, cultură şi sănătate și sport;

- Casei de Cultură ,,Traian Grozăvescu’’ Lugoj;

 - Celor interesaţi, prin afişare şi publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 207 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |